ลักษณะร้าน : เป็นร้านขายอาหารเวียดนามในเมนูก๋วยจั๊บญวณร้านหนึ่งที่ตลาดน้ำขวัญเรียมและเป็นร้านที่คนเข้าไปกินเยอะมากๆ

บรรยากาศร้าน : ร้านจะตั้งอยู่บนแพริมน้ำ ไปถึงร้านแล้วเข้าไปนั่งบนแพ สั่งอาหารแล้วรอได้เลย ที่ร้านลมจะพัดเข้ามาเรื่อยๆไม่ร้อนมาก
ที่นั่งจะเป็นแบบโต๊ะยาวนั่งกินแชร์ที่กับลูกค้าคนอื่น นั่งได้เรื่อยๆ พนักงานบริการเร็วว่องไวดีมาก

ที่ตั้งร้าน : ตลาดน้ำขวัญเรียม

เมนูเด่นของร้าน : ก๋วยจั๊บญวณ 
ราคา : ชามละ 35 บาท

สำหรับในวันนี้ผมสั่ง ก๋วยจั๊บญวณ ยำหมูยอ มากิน
รสชาติ : อร่อยดีครับ ตัวน้ำก๋วยจั๊บญวณนั้นชิมแล้วมีรสชาติหวานอร่อยมาก แบบไม่ต้องปรุงเพิ่มเลย เป็นน้ำที่มีลักษณะคล้ายกับน้ำราดหน้าแบบไม่เข้มอร่อยไปอีกแบบครับ
ส่วนตัวเส้นนั้นก็มีหวานเหนียวนุ่มลื่น และมีความร้อนในตัว กินแล้วมีรสหวานอ่อนๆให้รสเข้ากับตัวซุปได้ดี และหอมเจียวก็มีรสหวานมัน กินคู่กับซุปแล้วอร่อยคูณ 2 ไปเลย
นอกจากนี้ยำหมูยอนั้นก็ทำออกมาได้รสอร่อยกำลังดี กินแล้วมีรสเปรี๊ยวนำเผ็ดนิดๆ หมูยอเนื้อเด้ง ทานง่ายไม่เหนียวเลยแม้แต่น้อย

สรุปคะแนนตามความคิดเห็นของผม (เต็ม 5 คะแนน)
รสชาติ : 4 = รสชาติอร่อยแบบก๋วยจั๊บญวณแท้ๆเลย
บรรยากาศ : 3.5 = ร้านบรรยากาศดี แต่คนเยอะวุ่นวายไปหน่อย
บริการ 3.5 = บริการดี ว่องไว 
ราคา : 4 = ราคาต่อชามไม่สูงมาก ให้เยอะแบบชามเดียวอิ่มเลย

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 11 / 6 / 56
